גוף-נפש בחדר הטיפול: הכשרה אינטגרטיבית למטפלים | דמיון מונחה - ד"ר נמרוד שיינמן-מרכז גוף-נפש
גוף-נפש בחדר הטיפול – הכשרה אינטגרטיבית למטפלים | ד”ר נמרוד שיינמן (שנה”ל תש”פ. אוקטובר 2019)
26 מפגשים בימי חמישי, 10:00-13:00
ניתן לקבוע שיחה/מפגש להיכרות עם מנחה הקורס.
בכל מטופל קיים מקום בו הגוף והנפש נפגשים, שניתן להיעזר בו להעצמת התרפיה. תכנית ההכשרה מתמקדת בעקרונות הליבה ובכלים החשובים ביותר בפסיכותרפיות גוף-נפש עכשוויות. נתרגל גישות דמיון מונחה אינטראקטיבי, מיינדפולנס, התמקדות, פסיכולוגיה תהליכית, תקשורת לא-אלימה ועוד. נכיר מודלים, מחקרים ואסטרטגיות, ונשלב טכניקות גוף-נפש בעבודה עם יחיד או קבוצה.
הקורס נשען על עשרות שנות למידה, עשייה ומחקר, ומאגד ידע ויישומים ממיטב השיטות בעולם. התכנית משלבת מודלים שמתמקדים בקשר בין הגופני והנפשי, בין העבר הביוגרפי ו"כאן ועכשיו", בין הקוגניטיבי והמדיטטיבי ובין תודעה ותהליכי החלמה. הקורס מוקדש לתהליכים שדרכם נוכל לסייע למטופלים שלנו לנהל באופן מיטבי מצבי מצוקה, כאב, מחלה, קונפליקט, רגשות קשים או ביקורת פנימית, ובמקביל לסייע להם להעמיק מודעות עצמית, מסוגלות אישית וחוסן פנימי.
תכנית ההכשרה מבוססת על שלושה צירי לימוד:
מיומנויות וכלים: רכישת טכניקות ממוקדות גוף-נפש ושילובן במפגש טיפולי.
השפה הטיפולית: שיטות תשאול, קשב וחקר להעצמת תובנות ותהליכי החלמה.
ריפוי ורוח: טיפוח מיומנויות-על (נוכחות, מודעות, רגישות, אמפטיה) ליצירת "ריפוי עם נשמה".
ההכשרה תאפשר:
הבנת ממצאי גוף-נפש עכשוויים והמרתם למודלים טיפוליים
היעזרות בסימפטומים גופניים או נפשיים כנקודת מפנה להעצמת התרפיה
רתימת הקשב לעולם הפנימי שבמטופל כמשאב בתהליכי החלמה
שילוב שיטות גוף-נפש עכשוויות בראייה אינטגרטיבית
נושאי הכשרה עיקריים:
מיינדפולנס ככלי טיפולי -Mindfulness-based Interventions
עולם תוך האדם - הקשב אליו והפיכתו למשאב
חמשת האלמנטים בעשיות גוף-נפש – עקרונות תשאול וטיפול
דמיון מונחה אינטראקטיבי: והדימויים שמאחורי הקלעים
הממד הסומטי בפסיכותרפיות ממוקדות גוף
התמקדות: המפגש עם רגשות כתחושה מורגשת
עבודה עם סימפטומים: הסימפטום כמסר, כהזדמנות וכנקודת מפנה
פסיכולוגיה תהליכית: עקרון הסף, עקרון הערוצים, עקרון גוף-חלום
אסטרטגיות גוף-נפש בעבודה עם "חלקים פנימיים"
גוף-נפש מבוסס מחקר: פסיכו-נוירו-אימונולוגיה, מדעי מוח, פסיכולוגיה חיובית ועוד
חוסן והישרדות: מחקרים ומשמעויות לחדר הטיפול
מהבנות לעשייה פעילה – Insight in to Action
קישור: תאריכי מפגשים בקורס
מרצים ומומחים אורחים (לפי א'-ב') מחזור 2018-19:
איילת דה פיצ'וטו
מנהלת קלינית של המרכז הישראלי לטיפול במתח, חרדה וטראומה (Somatic Experience), והמנהלת המקצועית של תכניות עזרה ראשונה רגשית (Emotion-Aid) בתחומי החינוך. בעלת תואר שני בפסיכולוגיה קלינית, לשעבר פסיכותרפיסטית במרכזי טיפול בקליפורניה, טוקיו והונג קונג. מטפלת PTSD במרכזי טיפול שונים ברחבי הארץ.
מרכזת מסלולי התמקדות ופוטו-תרפיה במרכז הישראלי ללימודי גוף נפש. מוסמכת להוראת התמקדות מטעם המרכז הבינלאומי להתמקדות, ומרצה בנושא בכנסים אקדמאים ובארגונים שונים. מטפלת בקליניקה פרטית דרך הגישות: התמקדות, S.E., הקומי, גרינברג, פאולה. חברה בארגון הישראלי ובאיגוד האירופאי לפסיכותרפיה גופנית. בעלת תואר MFA בקולנוע וטלוויזיה, MA בטיפול בהבעה ויצירה, ו-BA בפילוסופיה כללית ויהודית.
עינת אבני ברונסטין
פסיכותרפיסטית מומחית בגישת Internal Family System. מייסדת ומנהלת שותפה במכון הישראלי ל-IFS, ומדריכה ומנחה בכירה במסלולי ההכשרה שלו. בעלת תואר שני (MSW) בעבודה סוציאלית קלינית, מרצה בתוכנית לטיפול זוגי ומשפחתי באוניברסיטת תל אביב. פסיכותרפיסטית בקליניקה פרטית, בעלת 24 שנות ניסיון בטיפול פרטני, זוגי, משפחתי וקבוצתי.
שאנייה כהן בן-חיים
מרכזת קורסי "תקשורת מקרבת" במרכז הישראלי לרפואת גוף-נפש. מטפלת ביחידים וזוגות במצבי קושי, קונפליקט ומשבר. מתמחה במודל תקשורת לא-אלימה (Non-Violent Communication) של ד"ר מרשל רוזנברג, ובמיומנויות ההקשבה וההבעה במצבים טעונים.
משובים של משתתפים מהכשרות קודמות
"למדתי להסתכל על הגוף ולראות נפש, להסתכל על הנפש ולראות גוף. להתבונן בחלקיק ולראות את השלם, להתבונן בשלם ולראות את החלקיק. להביט בקושי ללא פחד, להביט בפחד ללא קושי, לקבל את חוסר השלמות, ולהשלים עם חוסר הקבלה".
"מודה לך נמרוד על ההנחיה המופלאה, על תשומת הלב ועל היכולת להכיר במצבים העדינים בהם הנפש שוהה ופשוט להיות שם, לחוות אותם, להשתמש בכלים שלימדת אותנו, ולסייע לנפש לחזור למצב מאוזן, רגוע ונכון יותר".
"מדהים כמה הגוף והנפש שזורים האחד בשני. היו בקורס לא מעט פעמים שיצאתי נפעמת, מופתעת ומאושרת".
"תודה לך נמרוד על שהיית אבן חשובה ומשמעותית בדרך, אבן כזו ששומרים בכיס ואוחזים בה כשצריך. כמשאב המשרה בטחון, ידע, התלהבות וסקרנות - למה שיש ועתיד לבוא, ולדברים המבקשים המשך בדיקה".
לרישום מראש 03-5495149
מבכירי וחלוצי רפואת גוף-נפש בישראל. ד"ר ברפואה נטורופתית (ארה"ב), ממקימי המרכז הישראלי לרפואת גוף-נפש והמרכז הישראלי לקשיבות בחינוך. ממייסדי תכנית "שפת הקשב", מהראשונות מסוגה בעולם בהטמעת מיינדפולנס בחינוך במודל כלל בית ספרי. מלמד ומנחה מטפלים ואנשי חינוך באוניברסיטאות ומרכזים מקצועיים בישראל, אוסטרליה, אירופה וארה"ב. לשעבר ראש תחום גוף-נפש ביחידה לרפואה אינטגרטיבית, בי"ח בילינסון, כמומחה באונקולוגיה אינטגרטיבית ובטיפול תומך לחולי סרטן.